open-index/open-wikipedia-markdown huggingface dataset:
เหตุผลนิยม

ทางปรัชญา **เหตุผลนิยม** () เป็นมุมมองทางญาณวิทยาที่ "ถือว่าเหตุผลเป็นแหล่งที่มาหลักและเป็นบททดสอบความรู้" หรือ "มุมมองใด ๆ ที่บอกเหตุผลให้เป็นแหล่งความรู้หรือการพิสูจน์" โดยมักจะเปรียบเทียบกับแหล่งความรู้อื่น ๆ ที่เป็นไปได้ เช่น ศรัทธา ประเพณี หรือ การใช้ประสบการณ์ในการรับรู้สัมผัส หากจะกล่าวอย่างเป็นทางการ มีการกำหนดให้เหตุผลนิยมเป็นระเบียบวิธีหรือทฤษฎี "ซึ่งเกณฑ์ของความจริง ไม่ใช่การรับรู้ แต่เป็นสติปัญญาและนิรนัย"

## อ้างอิง

หมวดหมู่:การให้เหตุผล
หมวดหมู่:ทฤษฎีทางญาณวิทยา
ป้ายจราจรในสหรัฐ

ในสหรัฐอเมริกา ป้ายจราจรส่วนใหญ่เป็นไปตามมาตรฐานที่กำหนดโดยข้อบังคับของรัฐบาลกลาง โดยเฉพาะอย่างยิ่งในคู่มือมาตรฐานเครื่องหมายจราจร (Manual on Uniform Traffic Control Devices; MUTCD) และคู่มือมาตรฐานป้ายทางหลวง (Standard Highway Signs; SHS)

## การยอมรับและปฏิบัติตาม

คู่มือมาตรฐานเครื่องหมายจราจรฉบับที่ 11 ได้รับการเผยแพร่เมื่อวันที่ 19 ธันวาคม ค.ศ. 2023 วันที่มีผลบังคับใช้ของคู่มือนี้นับจากวันที่เผยแพร่เป็นระยะเวลา 30 วัน ตรงกับวันที่ 18 มกราคม ค.ศ. 2024 รัฐต่าง ๆ มีเวลาสองปีนับจากวันที่คู่มือมีผลบังคับใช้ในการเลือกดำเนินการอย่างใดอย่างหนึ่งดังต่อไปนี้ คือ

* ใช่คู่มือฉบับปรับปรุง
* ใช้คู่มือฉบับปรับปรุงมาใช้ พร้อมประกาศเพิ่มเติมในส่วนที่เป็นของรัฐ
* ใช้คู่มือฉบับเฉพาะของรัฐ

มีรัฐจำนวน 18 รัฐที่ใช้คู่มือฉบับนี้โดยไม่มีการดัดแปลงใด ๆ, 22 รัฐ เขตโคลัมเบีย และปวยร์โตรีโก นำคู่มือฉบับนี้ไปใช้ควบคู่กับเอกสารประกอบเพิ่มเติม และมีรัฐอีก 10 รัฐที่ได้จัดทำคู่มือฉบับของรัฐขึ้นมาเอง โดยมีความสอดคล้องกับฉบับแห่งชาติอย่างมีนัยสำคัญ คู่มือมาตรฐานเครื่องหมายจราจร และคู่มือมาตรฐานป้ายทางหลวง กำหนดหมวดหมู่ของป้ายจราจรสำหรับใช้บนถนนและทางหลวงไว้ 7 หมวดหมู่ ดังต่อไปนี้: (รายการนี้ไม่ได้ครอบคลุมทุกสถานการณ์ โดยป้ายจราจรที่ระบุในที่นี้เป็นไปตามมาตรฐานคู่มือฉบับแห่งชาติ เว้นแต่จะระบุไว้เป็นอย่างอื่น)

## อ้างอิง

หมวดหมู่:จราจร
หมวดหมู่:การขนส่งในสหรัฐ
อุปมาเรื่องบุตรหายไป

**อุปมาเรื่องบุตรหายไป** หรือ **คำอุปมาเรื่องบุตรที่หลงหาย** (; ) ยังเป็นที่รู้จักในชื่อว่า **อุปมาเรื่องสองพี่น้อง** (), **อุปมาเรื่องบิดาผู้รักบุตร** () และ**อุปมาเรื่องบิดาผู้ให้อภัย** ()  เป็นอุปมาของพระเยซูในคัมภีร์ไบเบิล ปรากฏในลูกา 15:11–32 ในลูกา 15 พระเยซูทรงเล่าอุปมาเรื่องนี้ควบคู่กับอุปมาเรื่องแกะหายและอุปมาเรื่องเงินเหรียญหาย ให้กับพวกฟาริสีและผู้นำศาสนาที่ตำหนิพระเยซูในเรื่องที่พระองค์ทรงต้อนรับและเสวยร่วมกับคนเก็บภาษีและคนอื่น ๆ ที่ถูกมองว่าเป็นคนบาป

## อ้างอิง

## อ่านเพิ่มเติม
*Brooks, David. 17 February 2014. "The Prodigal Sons." *[[The New York Times]]*.
*Cantalamessa, Raniero. 17 March 2007. "Comments on Fourth Sunday of Lent Readings." *[[Zenit News Agency]]*.
*Dimopoulos, George. 24 February 2008. "The Prodigal Son." *Orthodoxy and the World*.
* Holgate, David A. 1999. *[https://books.google.com/books?id=AqrXUmDm-PEC Prodigality, liberality and meanness in the parable of the prodigal son: a Greco-Roman perspective on Luke 15.11-32].* Continuum. .
*Horbury, Ezra. 2019. *[https://books.google.com/books?id=ORJIwwEACAAJ Prodigality in Early Modern Drama].* Boydell & Brewer. 
*Morgan, G. Campbell. *The Parable of the Father's Heart*.
*Keller, Timothy. 2011. ''The Prodigal God: Recovering the Heart of the Christian Faith''. .
*



* Di Rocco, E., ed. 2013. "." *Studium* 4(109).
* — 2013. "." *Studium* 4(109).
* — 2014. "." *Studium* 2(110).
* — 2014. "Heimkehr: wohin?, Auszug: wohin?: ." *Studium* 2(110).

## แหล่งข้อมูลอื่น
*

บุตรหายไป, อุปมาเรื่อง
หมวดหมู่:พระวรสารนักบุญลูกา
หมวดหมู่:สัตว์ในคัมภีร์ไบเบิล
หมวดหมู่:หมูในวรรณกรรม
เขตรักษาพันธุ์สัตว์ป่าอุ้มผาง

**เขตรักษาพันธุ์สัตว์ป่าอุ้มผาง** () เป็นเขตรักษาพันธุ์สัตว์ป่าของประเทศไทย ตั้งอยู่ในอำเภออุ้มผาง จังหวัดตาก ทางตะวันตกเฉียงเหนือของประเทศไทย ได้รับการประกาศให้เป็นเขตรักษาพันธุ์สัตว์ป่าในปี พ.ศ. 2532

เขตพื้นที่ดังกล่าวถือเป็นส่วนหนึ่งของผืนป่าตะวันตก พื้นที่ใกล้เคียงเขตรักษาพันธุ์สัตว์ป่าอุ้มผาง ได้แก่ (จากทางเหนือไปตามเข็มนาฬิกา): ประเทศพม่า, หมู่บ้านมอครอ และอำเภอพบพระ จังหวัดตาก, อุทยานแห่งชาติคลองวังเจ้า, อุทยานแห่งชาติคลองลาน, อุทยานแห่งชาติแม่วงก์ และเขตรักษาพันธุ์สัตว์ป่าทุ่งใหญ่นเรศวร

ด้วยความอุดมสมบูรณ์ของป่าไม้ ทำให้ที่นี่เป็นต้นน้ำของแม่น้ำแม่กลอง (รวมถึงแม่น้ำแควน้อย) ที่ไหลลงสู่จังหวัดกาญจนบุรี, จังหวัดราชบุรี และจังหวัดสมุทรสงคราม

พื้นที่ส่วนใหญ่เป็นภูเขา ทำให้อากาศเย็น และในช่วงเดือนพฤศจิกายนถึงกุมภาพันธ์ อากาศจะหนาวเย็นเป็นพิเศษ ประกอบด้วยป่าดิบชื้นและป่าผลัดใบ มีความสูงตั้งแต่ 80 ถึง 2,152 เมตรเหนือระดับน้ำทะเล

สัตว์ที่พบเห็นบ่อยในพื้นที่ เช่น เสือลายเมฆ, สมเสร็จมาเลเซีย, เลียงผา, เหยี่ยว, นกเงือกคอเขียว, นกเงือกใหญ่, นกอ้ายงั่ว, เสือโคร่งอินโดจีน, ช้างอินเดีย, ลิงลมสีเงิน, ลิงกังหางหมูเหนือ นอกจากนี้ยังมีสัตว์เลื้อยคลานและสัตว์สะเทินน้ำสะเทินบก เช่น เต่าปูลู, เต่าป่าเอเชีย, งูเหลือมพม่า, งูหลาม และกบใกล้สูญพันธุ์อย่างกบแม่น้ำบลายธ์

จุดเด่นของพื้นที่นี้คือ น้ำตกทีลอซู ซึ่งเป็นน้ำตกที่ใหญ่ที่สุดในประเทศไทย และเป็นหนึ่งในน้ำตกที่ใหญ่ที่สุดในเอเชีย ชื่อของน้ำตกหมายถึง "น้ำตกดำ" ในภาษากะเหรี่ยง น้ำตกนี้มีหลายชั้น ลำธาร และสระน้ำให้เล่น น้ำจะไหลแรงที่สุดระหว่างเดือนกรกฎาคมถึงพฤศจิกายน แต่สามารถชมน้ำตกได้ตลอดทั้งปี น้ำตกนี้อยู่ห่างจากที่ทำการเขตรักษาพันธุ์สัตว์ป่าประมาณ 3 กิโลเมตร

นอกจากที่ลอซูแล้ว เขตรักษาพันธุ์สัตว์ป่าอุ้มผางยังมีน้ำตกอื่น ๆ เช่น น้ำตกปิตุ๊โกร (น้ำตกหัวใจและน้ำตกที่สูงที่สุดในประเทศไทย) และน้ำตกทีลอเล ซึ่งตั้งอยู่บริเวณเขตแดนกับทุ่งใหญ่นเรศวร

## ที่ตั้ง

## อ้างอิง

## แหล่งข้อมูลอื่น
*Um Phang Wildlife Sanctuary

อุ้มผาง
หมวดหมู่:พื้นที่คุ้มครองที่ก่อตั้งในปี พ.ศ. 2532
หมวดหมู่:การก่อตั้งในปี พ.ศ. 2532 ในประเทศไทย
หมวดหมู่:เทือกเขาดอยเมาะลำเลิง
หมวดหมู่:เขตแดนไทย–พม่า
พิพิธภัณฑ์หุ่นขี้ผึ้งไทย

thumb|พิพิธภัณฑ์หุ่นขี้ผึ้งไทย

**พิพิธภัณฑ์หุ่นขี้ผึ้งไทย** เป็น พิพิธภัณฑ์หุ่นขี้ผึ้ง ที่ตั้งอยู่ในถนนบรมราชชนนี ตำบลขุนแก้ว อำเภอนครชัยศรี จังหวัดนครปฐม  เนื่องจากสภาพอากาศแบบเขตร้อนในประเทศไทย หุ่นต่าง ๆ จึงทำจาก ไฟเบอร์กลาส แทนการใช้ขี้ผึ้งแบบดั้งเดิม

## ประวัติ
thumb|หุ่นไฟเบอร์กลาสที่แสดงศิลปะและวัฒนธรรมไทย
พิพิธภัณฑ์แห่งนี้เปิดให้บริการเมื่อวันที่ 14 มิถุนายน พ.ศ. 2532 โดยได้รับแรงบันดาลใจจากศิลปิน ดวงแก้ว พิทยากรศิลป์ และคณะ โดยมีจุดมุ่งหมายเพื่อส่งเสริมและอนุรักษ์ศิลปะและวัฒนธรรมไทยแบบดั้งเดิม กลุ่มศิลปินเหล่านี้ใช้เวลามากกว่า 10 ปีในการศึกษาและทดลองสร้างหุ่นขี้ผึ้งโดยใช้ไฟเบอร์กลาสจนกระทั่งประสบความสำเร็จในการสร้างหุ่นที่งดงาม ละเอียดอ่อน และคงทน

## นิทรรศการ
การจัดแสดงประกอบด้วยบุคคลสำคัญทางประวัติศาสตร์ของไทย รวมถึงพระมหากษัตริย์แห่งราชวงศ์จักรี การแสดงวัฒนธรรมและประเพณีไทย และตัวละครจากวรรณคดี เช่น ตัวละครจากพระอภัยมณี ของ สุนทรภู่
thumb|พระมหากษัตริย์แห่งราชวงศ์จักรี

## ดูเพิ่ม

* การท่องเที่ยวในประเทศไทย

## อ้างอิง

## แหล่งข้อมูลอื่น
* Thailand Human Imagery Museum - เว็บไซต์ทางการ
* Thai Human Imagery Museum - ข้อมูลเพิ่มเติม

หมวดหมู่:สิ่งก่อสร้างในอำเภอนครชัยศรี
หมวดหมู่:พิพิธภัณฑ์หุ่นขี้ผึ้ง
หมวดหมู่:สถานที่ท่องเที่ยวในจังหวัดนครปฐม
หมวดหมู่:ก่อตั้งในปี พ.ศ. 2532
หมวดหมู่:พิพิธภัณฑ์ในจังหวัดนครปฐม
อองหำ

**อองหำ** หรือ **องเสีย** มีชื่อในภาษาจีนกลางว่า **หวาง หาน** () เป็นขุนพลของรัฐจ๊กก๊กในยุคสามก๊กของจีน 

## ประวัติ
ในปี ค.ศ. 258 เกียงอุยผู้เป็นมหาขุนพล (大將軍 *ต้าเจียงจฺวิน*) แห่งจ๊กก๊กเสนอแผนใหม่ในการป้องกันเมืองฮันต๋ง (漢中 *ฮั่นจง*) โดยให้แบ่งกำลังทหาร "โอบล้อมฮันต๋ง" เมื่อข้าศึกบุกเข้ามาให้ตั้งมั่นสะสมเสบียงอาหาร รักษาจุดยุทธศาสตร์ และใช้ยุทธวิธีแบบกองโจร เมื่อกำลังทหารฝ่ายข้าศึกอ่อนล้าและล่าถอยไป ให้ยกกองกำลังป้องกันและกองกำลังแบบกองโจรเข้าโจมตีร่วมกัน เอาเจ้, อองหำผู้เป็นผู้ควบคุมทัพ (監軍 *เจียนจวิน*) และเจียวปินผู้เป็นผู้พิทักษ์ทัพ (護軍 *ฮู่จฺวิน*) รับคำสั่งเกียงอุยและนำทหารใต้บังคับบัญชาโอบล้อมเมืองฮันต๋ง โดยเอาเจ้รักษาอำเภอเซียวเส (漢壽縣 *ฮั่นโช่วเซี่ยน*; ทางตะวันออกเฉียงเหนือของอำเภอเจี้ยนเก๋อ มณฑลเสฉวนในปัจจุบัน) อองหำรักษาอำเภอก๊กเสีย (樂城縣 *เล่อเฉิงเซี่ยน*; ปัจจุบันคืออำเภอเฉิงกู้ มณฑลฉ่านซี) และเจียวปินรักษาอำเภอฮั่นเสีย (漢城縣 *ฮั่นเฉิงเซี่ยน*; ปัจจุบันคืออำเภอเหมี่ยน มณฑลฉ่านซี)

ในปี ค.ศ. 263 จงโฮยขุนพลของรัฐวุยก๊กยกทัพบุกจ๊กก๊ก จงโฮยให้ลิจูผู้เป็นขุนพลหน้า (前將軍 *เฉียนเจียงจฺวิน*) ให้นำกำลังทหารหมื่นนายไปล้อมอองหำที่ก๊กเสีย ให้ซุนไคผู้เป็นผู้พิทักษ์ทัพ (護軍 *ฮู่จฺวิน*) นำกำลังทหารไปล้อมเจียวปินที่ฮั่นเสีย บันทึกประวัติศาสตร์ไม่มีการกล่าวถึงอองหำอีกหลังจากนั้น

## ดูเพิ่ม
* รายชื่อบุคคลในยุคสามก๊ก

## หมายเหตุ

## อ้างอิง

## บรรณานุกรม
* ตันซิ่ว (ศตวรรษที่ 3). *[[สามก๊กจี่]]* (*ซานกั๋วจื้อ*).
* ซือหม่า กวาง (1084). *[[จือจื้อทงเจี้ยน]]*.

หมวดหมู่:ขุนพลของจ๊กก๊ก
เจียวปิน

**เจียวปิน** หรือ **เจียวปีน** (เสียชีวิต ค.ศ. 264) มีชื่อในภาษาจีนกลางว่า **เจี่ยง ปิน** () เป็นขุนพลของรัฐจ๊กก๊กในยุคสามก๊กของจีน 

## ประวัติ
เจียวปินเป็นชาวอำเภอเซียงเซียง ( *เซียงเซียงเซี่ยน*) เมืองเลงเหลง ( *หลิงหลิงจฺวิ้น*) ซึ่งปัจจุบันคือนครเซียงเซียง มณฑลหูหนาน เป็นบุตรชายคนโตของเจียวอ้วนผู้เป็นขุนพล ขุนนาง และผู้สำเร็จราชการของรัฐจ๊กก๊ก

ในปี ค.ศ. 246 เจียวอ้วนเสียชีวิต เจียวปินสืบทอดบรรดาศักดิ์อานหยางถิงโหว () ของบิดา เจียวปินรับราชการเป็นขุนพลในจ๊กก๊กเช่นเดียวกับบิดา และมียศเป็นขุนพลสงบยุทธ ( *ซุยอู่เจียงจฺวิน*) และดำรงตำแหน่งเป็นผู้พิทักษ์ทัพ ( *ฮู่จฺวิน*) ในอำเภอฮั่นเสีย (漢城縣 *ฮั่นเฉิงเซี่ยน*; ปัจจุบันคืออำเภอเหมี่ยน มณฑลฉ่านซี)

ในปี ค.ศ. 263 จงโฮยขุนพลของรัฐวุยก๊กยกทัพบุกจ๊กก๊ก จงโฮยให้ซุนไคผู้เป็นผู้พิทักษ์ทัพ (護軍 *ฮู่จฺวิน*) นำกำลังทหารไปล้อมเจียวปินที่ฮันเสีย จงโฮยเขียนจดหมายถึงเจียวปินว่า "มีผู้มีความสามารถและคุณธรรมมากมายในจ๊ก คนเช่นท่านและจูเก่อ ซือยฺเหวี่ยน (จูกัดเจี๋ยม) ก็เฉกเช่นข้าพเจ้า และยังมีคนอื่นอีกมากที่เฉกเช่นท่านเช่นกัน เป็นธรรมเนียมปฏิบัติของบรรพชนที่ต้องสักการะมหาปราชญ์ในอดีต บัดนี้เมื่อข้าพเจ้ามาถึงจ๊ก ข้าพเจ้าต้องการไปเยือนหลุมศพของบิดาท่าน ข้าพเจ้าหวังว่าท่านจะบอกข้าพเจ้าว่าหลุมศพนั้นอยู่ที่ใด"

เจียวปินตอบว่า "ข้าพเจ้ารู้ว่าท่านเป็นผู้ที่เข้าใจข้าพเจ้าและข้าพเจ้าอยากจะเป็นมิตรกับท่าน บัดนี้เมื่อท่านร้องขออย่างสุภาพ ก็คงจะเป็นการเสียมารยาทหากปฏิเสธท่าน บิดาผู้ล่วงลับของข้าพเจ้าล้มป่วยเสียชีวิตที่อำเภอโปยเสีย (涪縣 *ฝูเซี่ยน*; ปัจจุบันคือนครเหมี่ยนหยาง มณฑลเสฉวน) หลังจากที่อาจารย์ด้านฮวงจุ้ยบอกว่าอำเภอโปยเสียเป็นสถานที่ดี เราจึงฝังศพของบิดาที่นั่น ท่านมาตามทางไปจ๊กเพื่อเยี่ยมและคำนับหลุมศพของบิดา งันเอี๋ยน (顏回 *เหยียน หุย*) ก็แสดงความเป็นผู้มีคุณธรรมเมื่อปฏิบัติต่อขงจื๊อเหมือนเป็นบิดาของตน บัดนี้หลังได้รับจดหมายของท่าน ข้าพเจ้ารู้สึกเสียใจอย่างมากและคิดถึงบิดาของข้าพเจ้ามากยิ่งขึ้น"

จงโฮยรู้สึกประทับใจกับลักษณะนิสัยอันน่านับถือของเจียวปินหลังได้รับการตอบกลับของเจียวปิน จงโฮยจึงมุ่งหน้าไปยังอำเภอโปยเสีย หาสุสานของเจียวอ้วนจนพบและคำนับหลุมศพ 

หลังการล่มสลายของจ๊กก๊กเมื่อปลายปี ค.ศ. 263 เจียวปินเดินทางไปยังอำเภอโปยเสียเพื่อพบกับจงโฮยแล้วกลายเป็นมิตรกับจงโฮย เจียวปินถูกสังหารโดยทหารที่ก่อการกำเริบในเดือนมีนาคม ค.ศ. 264 เมื่อจงโฮยเริ่มก่อกบฏในเซงโต๋ต่อต้านสุมาเจียวผู้สำเร็จราชการแห่งวุยก๊ก

## ดูเพิ่ม
* รายชื่อบุคคลในยุคสามก๊ก

## หมายเหตุ

## อ้างอิง

## บรรณานุกรม
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* ซือหม่า กวาง (1084). *[[จือจื้อทงเจี้ยน]]*.

หมวดหมู่:ขุนพลของจ๊กก๊ก
เอาเจ้

**เอาเจ้**, **ออจี้** หรือ**ออเจ๊ก** ( คริสต์ทศวรรษ 220– ค.ศ. 256) มีชื่อในภาษาจีนกลางว่า **หู จี้** () ชื่อรอง **เหว่ย์ตู้** () เป็นขุนพลของรัฐจ๊กก๊กในยุคสามก๊กของจีน 

## ประวัติ
เอาเจ้เป็นชาวอำเภองีหยง ( *อี้หยางเซี่ยน*) เมืองงีหยง ( *อี้หยางจฺวิ้น*) ซึ่งตั้งอยู่ทางตะวันออกของอำเภอถงไป่ มณฑลเหอหนานในปัจจุบัน มีข้อมูลน้อยมากเกี่ยวกับประวัติในช่วงต้นของเอาเจ้ เอาเจ้ถูกกล่าวถึงครั้งแรกในบันทึกประวัติศาสตร์เมื่อเอาเจ้รับราชการแล้วในรัฐจ๊กก๊กในยุคสามก๊กในตำแหน่งนายทะเบียน ( *จู่ปู้*) ของจูกัดเหลียงผู้เป็นอัครมหาเสนาบดีและผู้สำเร็จราชการแทนพระองค์แห่งจ๊กก๊ก

ในปี ค.ศ. 231 ลิเงียมขุนพลจ๊กก๊กผู้รับผิดชอบการขนส่งเสบียงระหว่างการทัพที่รบกับวุยก๊กรัฐอริของจ๊กก๊ก ไม่สามารถขนส่งเสบียงไปยังแนวหน้าได้ทันเวลาที่กำหนด จึงพยายามปกปิดความผิดพลาดของตน แต่จูกัดเหลียงพบความจริง เอาเจ้ในเวลานั้นดำรงตำแหน่งเป็นรักษาการที่ปรึกาษาทัพ ( *ชานจฺวิน*) และขุนพลราชองครักษ์สำแดงยุทธ ( *เจาอู่จงหลางเจี้ยง*) ร่วมกับจูกัดเหลียงในการถวายฎีกาต่อเล่าเสี้ยนจักรพรรดิจ๊กก๊กให้ปลดลิเงียมจากตำแหน่งและถอดบรรดาศักดิ์

หลังการเสียชีวิตของจูกัดเหลียงในปี ค.ศ. 234 เล่าเสี้ยนทรงแต่งตั้งให้เอาเจ้เป็นผู้จัดการทัพกลาง ( *จงเตี่ยนจฺวิน*) และตั้งให้มีบรรดาศักดิ์เฉิงหยางถิงโหว () 

เมื่ออองเป๋งขุนพลจ๊กก๊กเสียชีวิตในปี ค.ศ. 248 ราชสำนักจ๊กก๊กแต่งตั้งให้เอาเจ้เป็นแม่ทัพพื้นที่ของเมืองฮันต๋ง (漢中 *ฮั่นจง*) แทนที่อองเป๋ง มอบอาญาสิทธิ์ และแต่งตั้งให้เป็นข้าหลวงมณฑล ( *ชื่อฉื่อ*) ในนามของมณฑลกุนจิ๋ว หลายปีต่อมาเอาเจ้ได้เลื่อนขึ้นเป็นมหาขุนพลพิทักษ์ภาคตะวันตก ( *เจิ้นซีต้าเจียงจฺวิน*)

ในปี ค.ศ. 256 เกียงอุยขุนพลจ๊กก๊กนำทัพจ๊กก๊กออกรบกับวุยก๊ก เกียงอุยนัดแนะกับเอาเจ้ที่นำอีกกองกำลังแยกให้ยกไปบรรทบกับทัพของเกียงอุยที่อำเภอเซียงเท้ง (上邽縣 *ช่างกุยเซี่ยน*; อยู่ในนครเทียนฉุ่ย มณฑลกานซู่ในปัจจุบัน) แต่เอาเจ้ไม่สามารถยกกำลังมาสมทบกับเกียงอุยได้ทันกาล เกียงอุยจึงถูกทัพวุยก๊กใต้บังคับบัญชาของเตงงายตีแตกพ่าย ภายหลังเอาเจ้ได้เลื่อนตำแหน่งเป็นขุนพลม้าทะยานฝ่ายขวา ( *โย่วเพี่ยวฉีเจียงจฺวิน*) 

ในปี ค.ศ. 258 เกียงอุยส่งเอาเจ้ อองหำ ( *หวาง หาน*) และเจียวปิน ( *เจี่ยงปิน*) ไปรักษาอำเภอเซียวเส (漢壽縣 *ฮั่นโช่วเซี่ยน*; ทางตะวันออกเฉียงเหนือของอำเภอเจี้ยนเก๋อ มณฑลเสฉวนในปัจจุบัน), อำเภอก๊กเสีย (樂城縣 *เล่อเฉิงเซี่ยน*; ปัจจุบันคืออำเภอเฉิงกู้ มณฑลฉ่านซี) และอำเภอฮั่นเสีย (漢城縣 *ฮั่นเฉิงเซี่ยน*; ปัจจุบันคืออำเภอเหมี่ยน มณฑลฉ่านซี) เพื่อป้องกันการบุกของวุยก๊ก

ไม่ทราบแน่ชัดของเอาเจ้เสียชีวิตในปีใด 

เอาเจ้มีชื่อเสียงในฐานะผู้ซื่อสัตย์ชอบธรรม ครั้งหนึ่งจูกัดเหลียงเคยกล่าวว่าเอาเจ้, ซุยเป๋ง ( *ชุย โจวผิง*), ชีซี และตั๋งโห ( *ต่ง เหอ*) เป็นสหายเพียงกลุ่มเดียวที่สามารถวิจารณ์จูกัดเหลียงและชี้ให้เห็นข้อบกพร้องของจูกัดเหลียง

## ดูเพิ่ม
* รายชื่อบุคคลในยุคสามก๊ก

## หมายเหตุ

## อ้างอิง

## บรรณานุกรม
* ตันซิ่ว (ศตวรรษที่ 3). *[[สามก๊กจี่]]* (*ซานกั๋วจื้อ*).
* ฉาง ฉฺวี (ศตวรรษที่ 4). *[[หฺวาหยางกั๋วจื้อ]]*.
* เผย์ ซงจือ (ศตวรรษที่ 5). *[[อรรถาธิบายสามก๊กจี่]]* (*ซานกั๋วจื้อจู้*).

หมวดหมู่:ขุนพลของจ๊กก๊ก
หมวดหมู่:นายพลจากมณฑลเหอหนาน
ยมราช

**ยมราช** เป็นราชทินนามที่มอบให้กับขุนนางผู้ดำรงตำแหน่งเสนาบดีกรมเวียงหรือนครบาล ซึ่งเป็นหนึ่งในสี่กรมสำคัญในระบบจตุสดมภ์ มีหน้าที่ดูแลความสงบเรียบร้อยในพระนคร ผู้ที่มีราชทินนามว่ายมราชมักจะได้รับพระราชทานบรรดาศักดิ์สูงเป็นพระยาหรือเจ้าพระยา

## รายนามผู้ดำรงตำแหน่ง
ขุนนางที่มีราชทินนามว่ายมราช ได้แก่

;ในสมัยกรุงธนบุรี:
*พระยายมราช (แบน) – ต่อมาได้เลื่อนบรรดาศักดิ์เป็นเจ้าพระยาอภัยภูเบศร

;ในสมัยกรุงรัตนโกสินทร์

#พระยายมราช (อิน) – ได้รับการแต่งตั้งโดยรัชกาลที่ 1 เมื่อพระองค์ทรงขึ้นครองราชย์และก่อตั้งราชวงศ์จักรี ในปี พ.ศ. 2325 แต่ถูกถอดจากบรรดาศักดิ์เพราะความผิดพลาดในสงครามสงครามเก้าทัพ
#เจ้าพระยายมราช (บุนนาค) – ได้รับแต่งตั้งหลังสงคราม ต่อมาเลื่อนตำแหน่งเป็นเจ้าพระยามหาเสนา (สมุหกลาโหม)
#เจ้าพระยายมราช (บุญมา) – ต่อมาได้เลื่อนตำแหน่งเป็นเจ้าพระยามหาเสนา
#เจ้าพระยายมราช (น้อย บุณยรัตพันธุ์) – ดำรงตำแหน่งในรัชกาลที่ 2 ต่อมาได้เลื่อนตำแหน่งเป็นเจ้าพระยาอภัยภูธร (สมุหนายก)
#เจ้าพระยายมราช (น้อย ศรีสุริยพาหะ) – ต่อมาเลื่อนตำแหน่งเป็นเจ้าพระยามหาเสนาในรัชกาลที่ 3
#เจ้าพระยายมราช (พูน) – ดำรงตำแหน่งในรัชกาลที่ 3
#เจ้าพระยายมราช (ฉิม) – ดำรงตำแหน่งในรัชกาลที่ 3
#เจ้าพระยายมราช (บุนนาค) – ดำรงตำแหน่งในสมัย รัชกาลที่ 3 เป็นต้นตระกูลยมนาค
#เจ้าพระยายมราช (ศุข สินศุข) – หลานของกรมหลวงอินทรพิทักษ์ (พระราชโอรสของพระเจ้าตากสิน); ได้รับแต่งตั้งในปี พ.ศ. 2394 ถึงแก่อสัญกรรมในปี พ.ศ. 2398.
#เจ้าพระยายมราช (นุช บุณยรัตพันธุ์) – ต่อมาเลื่อนตำแหน่งเป็นเจ้าพระยาภูธราภัย (สมุหนายก) ในปี พ.ศ. 2406
#เจ้าพระยายมราช (ครุฑ) – เกิดเมื่อปี พ.ศ. 2351 ดำรงตำแหน่งตั้งแต่ปี พ.ศ. 2407 จนถึงแก่อสัญกรรมในปีถัดมา
#เจ้าพระยายมราช (แก้ว) – บุตรของเจ้าพระยาบดินทรเดชา; เกิดเมื่อปี พ.ศ. 2347 ถึงแก่อสัญกรรมในปี พ.ศ. 2414
#เจ้าพระยายมราช (เฉย) – ดำรงตำแหน่งตั้งแต่ปี พ.ศ. 2414 จนถึงแก่อสัญกรรมในปี พ.ศ. 2424; เป็นต้นตระกูลยมาภัย

หลังจากเจ้าพระยายมราช (เฉย) ถึงแก่อสัญกรรม ตำแหน่งเจ้ากรมนครบาลถูกปล่อยให้ว่างลง เนื่องจากมีการปฏิรูประบบการปกครองและยกเลิกระบบจตุสดมภ์ รัฐบาลได้จัดตั้งคณะกรรมการสี่ท่านเพื่อดูแลหน้าที่ในระหว่างนั้น จนกระทั่งได้มีการสถาปนากระทรวงนครบาลขึ้นในปี พ.ศ. 2435 พระเจ้าบรมวงศ์เธอ กรมพระนเรศรวรฤทธิ์ ได้รับการแต่งตั้งเป็นเสนาบดีคนแรก และในปี พ.ศ. 2450 พระยาสุขุมนัยวินิต ได้สืบตำแหน่งต่อ และต่อมาได้เลื่อนบรรดาศักดิ์เป็นเจ้าพระยายมราช (ปั้น สุขุม) ในปี พ.ศ. 2451 เจ้าพระยายมราช (ปั้น สุขุม) เป็นผู้ได้รับราชทินนามว่ายมราชเป็นคนสุดท้าย ก่อนที่กระทรวงนครบาลจะถูกรวมเข้ากับกระทรวงมหาดไทย ในวันที่ 1 สิงหาคม พ.ศ. 2465

## อ้างอิง

หมวดหมู่:บรรดาศักดิ์ไทย
หมวดหมู่:รายชื่อผู้ดำรงตำแหน่งทางการเมืองในประเทศไทย
ยมราช (แก้ความกำกวม)

**ยมราช** อาจหมายถึง
* ยมราช - บรรดาศักดิ์ไทยในอดีต
* แยกยมราช - ทางแยกในเขตดุสิต กรุงเทพมหานคร
* ป้ายหยุดรถไฟยมราช
* สถานียมราช ในโครงการรถไฟฟ้าชานเมือง สายธานีรัถยา
* โรงพยาบาลเจ้าพระยายมราช ในจังหวัดสุพรรณบุรี ซึ่งตั้งชื่อตามเจ้าพระยายมราช (ปั้น สุขุม) ผู้ดำรงตำแหน่งยมราชคนสุดท้าย

## ดูเพิ่ม
* พระยายมราช
ตลาดวังหลัง

250px|thumb|ร้านซูชิภายในตลาด
**ตลาดวังหลัง** เป็นตลาดที่เปิดทุกวัน ตั้งอยู่ในเขต บางกอกน้อย ใกล้กับแม่น้ำ เจ้าพระยา ในกรุงเทพมหานคร

ชื่อ "วังหลัง" หมายถึง *[[วังหลัง]]* ในช่วงต้นของ กรุงรัตนโกสินทร์ ในสมัยของ พระบาทสมเด็จพระพุทธยอดฟ้าจุฬาโลกมหาราช พื้นที่ดังกล่าวเคยเป็นที่ตั้งของวังของ สมเด็จพระอนุชาธิราช กรมพระราชวังบวรสถานพิมุข หรือ *วังหลัง* ตามที่ชาวบ้านเรียกกันเพราะวังตั้งอยู่ทางด้านหลังของพระบรมมหาราชวัง ในปัจจุบันยังมีซากกำแพงวังหลงเหลืออยู่ใกล้บริเวณตลาด

ตลาดมีความยาวประมาณ 300 เมตร เป็นตรอกแคบ ๆ ที่เชื่อมต่อระหว่าง ท่าวังหลังและท่าพรานนก กับถนนอรุณอมรินทร์ ตั้งอยู่ตรงข้ามกับท่าพระจันทร์ ในบริเวณใกล้เคียงมหาวิทยาลัยธรรมศาสตร์ ในเขตพระนคร สินค้าที่จำหน่ายในตลาดรวมถึงเสื้อผ้า ร้านเสริมสวย เบเกอรี่ ร้านซูชิ ร้านอาหาร รวมถึงร้านกาแฟ นอกจากนี้ยังมีชื่อเสียงเรื่องร้านอาหารใต้ที่มีรสชาติเผ็ดร้อน บริเวณใกล้แยกพรานนกก็มีร้านอาหารใต้อยู่หลายแห่งเช่นกัน

## อ้างอิง

## แหล่งข้อมูลอื่น
* 
* 

* 

หมวดหมู่:ตลาดในกรุงเทพมหานคร
หมวดหมู่:เขตบางกอกน้อย
หมวดหมู่:สิ่งก่อสร้างริมแม่น้ำเจ้าพระยา
หมวดหมู่:ตลาดอาหาร
ย่านเตาปูน

thumb|upright=1.2|รางยกระดับของรถไฟฟ้าสายสีน้ำเงิน ที่อยู่ระหว่างการก่อสร้างในปี 2017 มองจากสถานีเตาปูนไปยังสำนักงานใหญ่ของเครือซีเมนต์ไทย

**เตาปูน** เป็นย่านหนึ่งในเขตบางซื่อ กรุงเทพมหานคร ชื่อย่านนี้มาจากเตาปูน ซึ่งเป็นโรงงานปูนซีเมนต์แห่งแรกของประเทศไทย ก่อตั้งขึ้นในปี 1913 โดยบริษัทปูนซิเมนต์ไทย สำนักงานใหญ่ของบริษัทนี้ยังคงตั้งอยู่ใกล้กับสถานีรถไฟชุมทางบางซื่อ ด้านทิศตะวันตกของสถานี ปัจจุบันคำว่า "เตาปูน" มักหมายถึงพื้นที่รอบ ๆ ทางแยกเตาปูน ที่ถนนกรุงเทพ-นนทบุรี ตัดกับถนนประชาราษฎร์สาย 2 ใต้สถานีเตาปูน ซึ่งเชื่อมต่อรถไฟฟ้ามหานคร สายสีน้ำเงิน (สายเฉลิมรัชมงคล) และรถไฟฟ้ามหานคร สายสีม่วง (สายฉลองรัชธรรม)

## อ้างอิง

เตาปูน
หมวดหมู่:เขตบางซื่อ
เบินดาฮารา ซากัม

**ราจา ซากัม** () หรือเรียกตามตำแหน่งเป็น **เบินดาฮารา ซากัม** () เป็นพระราชโอรสในสุลต่านอับดุล กาฮาร์กับราจา บาเจา พระชายาจากซาบะฮ์ พระองค์เป็นวีรบุรุษพื้นบ้านที่มีเอกลักษณ์เฉพาะตัวในบางประการ ในเอกสารตัวเขียน *ซิลซีละฮ์ราจา-ราจาบรูไน*สะกดพระนามเป็น **เบินดาฮารา ซักกัม** () อย่างสม่ำเสมอ

## ชีวิตช่วงต้น
ราจา ซากัมเป็นผู้สืบเชื้อสายจากบรรพบุรุษที่มีชื่อเสียง เช่น ดาตู ลากันดูลา, ราจา ซูไลมัน และราจา มาตันดาแห่งมะนิลา 

กล่าวกันว่าพระธิดาของเปองีรัม เซอรี รัตนาถูกพระองค์ลักพาตัวจากการอภิเษกสมรสระหว่างพระนางกับพระโอรสในเปองีรัน เซอรี เลอลาอย่างห้าวหาญ และนำพระนางมาที่บ้านของพระองค์ เมื่อเหล่าเปองีรันนำปัญหานี้มาถวายแก่สุลต่านไซฟุล รีจัล สุลต่านจึงยินยอมลงโทษราจา ซากัม พระองค์เสด็จกลับไปยังบรูไนเพื่อให้ความช่วยเหลือแก่ราชสำนักสุลต่านไซฟุล รีจัล แม้ว่าพระองค์ทรงถูกลงโทษและทำให้อับอายก็ตาม ลักษณะนิสัยอันเสเพลของราจา ซากัมอาจเป็นสาเหตุของปัญหาในรัชสมัยนี้

## สงครามกัสติยา

## อ้างอิง

หมวดหมู่:นักการเมืองบรูไน
หมวดหมู่:มุสลิมชาวบรูไน
หมวดหมู่:เชื้อพระวงศ์บรูไน
หลวงพัฒนพงศ์ภักดี (ทิม สุขยางค์)

**หลวงพัฒนพงศ์ภักดี (ทิม สุขยางค์)**  (พ.ศ. 2390 – 4 ตุลาคม พ.ศ. 2458) เป็นนักประพันธ์โดยเขียนบทละครเป็นพื้น แต่งให้เจ้าพระยามหินทรศักดิ์ธำรง (เพ็ง เพ็ญกุล) เล่นละครโดยมาก เช่นเรื่องราชาธิราช และสามก๊ก เป็นต้น ผลงานสำคัญคือ *[[นิราศหนองคาย]]* ซึ่งเป็นหนึ่งในหนังสือดี 100 เล่มที่คนไทยควรอ่าน

## ประวัติ
ทิม สุขยางค์เกิดเมื่อ พ.ศ. 2390 ในสมัยพระบาทสมเด็จพระนั่งเกล้าเจ้าอยู่หัว เกิดในครอบครัวตระกูลพ่อค้า บิดาชื่อเฮียงแซ่เหง อาศัยอยู่บนแพเปิดกิจการขายผ้าอยู่ใต้ปากคลองตลาด พระนคร

บิดาได้นำมาฝากตัวกับเจ้าพระยามหินทรศักดิ์ธำรง (เพ็ง เพ็ญกุล) นายทิมได้บวชที่วัดราชบุรณะได้ 3 พรรษา ก็ลาสิกขาใน พ.ศ.  2413  ได้กลับมาเป็นทนาย  (ผู้ติดตาม) ของเจ้าพระยามหินทรศักดิธำรงซึ่งขณะนั้นมีบรรรดาศักดิ์เป็นพระยาราชสุภาวดี จน พ.ศ. 2418 ได้เดินทางร่วมกองทัพซึ่งเจ้าพระยามหินทรศักดิธำรงเป็นแม่ทัพคุมกองทัพจากกรุงเทพฯ ขึ้นไปปราบฮ่อที่เมืองหนองคาย โดยได้นายทิมได้แต่ง *[[นิราศหนองคาย]]* ในการเดินทางนี้ แต่เมื่อนำออกพิมพ์โฆษณาเมื่อ พ.ศ.  2421 ถูกฟ้องร้องว่าหมิ่นประมาทสมเด็จเจ้าพระยาบรมมหาศรีสุริยวงศ์ (ช่วง  บุนนาค) เมื่อไต่สวนความได้ยอมรับว่าแต่งขึ้นด้วยปัญญาความคิดของตนเองไม่มีผู้ใดแนะนำสั่งสอน จึงถูกตัดสินลงโทษเฆี่ยน 50 ที จำคุกอยู่ 8 เดือน และให้ทำลายหนังสือนิราศหนองคายฉบับพิมพ์ทั้งหมด 

ต่อมาพระบาทสมเด็จพระจุลจอมเกล้าเจ้าอยู่หัวพระราชทานอภัยโทษจึงพ้นจากการจองจำกลับไปอยู่กับเจ้าพระยามหินทรศักดิธำรง ได้รับแต่งตั้งเป็นขุนจบพลรักษ์ ขุนหมื่นประทวนในกรมพระสุรัสวดี หลังจากที่เจ้าพระยามหินทรศักดิธำรงถึงแก่อนิจกรรมได้มาเป็นข้าหลวงในพระเจ้าบรมวงศ์เธอ พระองค์เจ้าจุฑารัตนราชกุมารีและพระเจ้าบรมวงศ์เธอ กรมหมื่นพิไชยมหินทโรดม ภายหลังได้รับพระราชทานบรรดาศักดิ์เป็นหลวงพัฒนพงศ์ภักดี  สังกัดในกรมพระคลังข้างที่ เมื่อ พ.ศ.  2439

หลวงพัฒนพงศ์ภักดี (ทิม สุขยางค์) ถึงแก่กรรมเมื่อวันที่ 4 ตุลาคม พ.ศ. 2458 รวมอายุ  68 ปี

## ชีวิตส่วนตัว

หลวงพัฒนพงศ์ภักดี (ทิม สุขยางค์) มีภรรยาชื่อเสงี่ยม ใช้ชีวิตร่วมกันมาตั้งแต่สมัยที่ยังไม่ได้รับพระราชทานบรรดาศักดิ์ อาจเป็นไปได้ว่าเสงี่ยมเป็นบุตรสาวคนหนึ่งของเจ้าพระยามหินทรศักดิ์ธำรง หรือเสงี่ยมอาจเป็นหนึ่งในนักแสดงคนหนึ่งในคณะละคร หรืออาจเป็นผู้อื่นที่มีชื่อพ้องกันกับเสงี่ยมครูละครก็ได้

หลวงพัฒนพงศ์ภักดี (ทิม สุขยางค์) มีบุตรชายซึ่งเกิดแต่นางเสงี่ยม จำนวน 2 คน คือ
# มหาอำมาตย์โท พระยาสารศาสตร์ศิริลักษณ์ (สรรเสริญ สุขยางค์) อดีตเจ้ากรมทาง ผู้บัญชาการกรมรถไฟหลวง และผู้ปฏิบัติราชการในตำแหน่งเสนาบดีกระทรวงพาณิชย์และคมนาคม
# พระสาโรชรัตนนิมมานก์ (สาโรช สุขยางค์) อดีตรองอธิบดีกรมศิลปากร สถาปนิกชั้นพิเศษสังกัดกรมศิลปากร

## ผลงาน
### บทละคร
* พระอภัยมณี
* ราชาธิราช
* ลักษณวงศ์
* ทินวงศ์
* ยักษียักษา
* สามก๊ก
* จักรแก้ว
* ขุนช้าง ขุนแผน
* อาบูหะซัน
* บ้วยหั่งเหลา
* สิงหไตรภพ
* สามฤดู
* มณีสุริยง
* พระเจ้าติวอ๋องหลงนางขันกี
* ทิ้งพวงมาลัยเจ๊ก
* สุริวงศ์พรหเมศ
* วงศ์เทวราชา
 
### กลอนอ่าน
[thumb|[นิราศหนองคาย ฉบับพิมพ์เนื่องในงานพระราชทานเพลิงศพ รองอำมาตย์โท ขุนสัดทัดวุฒิวิถี (สวน สันทัดวุฒิ) เมื่อ พ.ศ. 2498]]
* มณีนพรัตน์
* กายนคร
* ฉัตรสามชั้น  (สุภาษิตคำกลอน)
* พระศรสุริยัน
* นิราศหนองคาย

### อื่น ๆ
* โคลงกระทู้สุภาษิต

## อ้างอิง

หมวดหมู่:กวีชาวไทย
หมวดหมู่:นักเขียนชาวไทย
พัฒนพงศ์ภักดี
หมวดหมู่:ชาวไทยเชื้อสายจีน
การเลือกตั้งสมาชิกสภาผู้แทนราษฎรจังหวัดบึงกาฬ เขต 2 แทนตำแหน่งที่ว่าง พ.ศ. 2568

**การเลือกตั้งสมาชิกสภาผู้แทนราษฎรจังหวัดบึงกาฬ เขต 2 แทนตำแหน่งที่ว่าง พ.ศ. 2568** เป็นการเลือกตั้งสมาชิกสภาผู้แทนราษฎรจังหวัดบึงกาฬ แทนที่สุวรรณา กุมภิโร ที่ศาลฏีกามีคำพิพากษาให้เพิกถอนสิทธิสมัครรับเลือกตั้ง กำหนดให้มีการเลือกตั้งในวันที่ 30 มีนาคม พ.ศ. 2568 

เป็นการเลือกตั้งสมาชิกสภาผู้แทนราษฎรแทนตำแหน่งที่ว่างระหว่างวาระสภาครั้งแรกของจังหวัดบึงกาฬนับตั้งแต่จัดตั้งจังหวัดขึ้นเมื่อปี พ.ศ. 2554

## ที่มา
เมื่อวันที่ 5 กรกฎาคม พ.ศ. 2567 ศาลฎีกาได้รับคำร้องที่คณะกรรมการการเลือกตั้ง (กกต.) ขอให้สั่งเพิกถอนสิทธิสมัครรับเลือกตั้ง หรือเพิกถอนสิทธิเลือกตั้งของ สุวรรณา กุมภิโร สส.บึงกาฬ เขต 2 ตามรัฐธรรมนูญมาตรา 226 ประกอบพระราชบัญญัติ (พ.ร.บ.) ประกอบรัฐธรรมนูญว่าด้วยการเลือกตั้ง สส.มาตรา 138 และมาตรา 139 จึงทำให้นายสุวรรณาต้องหยุดปฏิบัติหน้าที่ในวันที่ 18 กันยายน พ.ศ. 2567 จนกว่าจะมีคำตัดสินเป็นอื่น

และเมื่อวันที่ 20 กุมภาพันธ์ พ.ศ. 2568 กกต. ได้รับแจ้งว่าศาลฎีกาได้มีคำพิพากษาลงวันที่ 18 กุมภาพันธ์ พ.ศ. 2568 ให้เพิกถอนสิทธิสมัครรับเลือกตั้งของสุวรรณาเป็นระยะเวลา 10 ปี ส่งผลให้พ้นจากความเป็นสมาชิกสภาผู้แทนราษฎรไปโดยปริยาย โดยมีผลย้อนหลังตั้งแต่วันที่ศาลฎีกามีคำสั่งหยุดปฏิบัติหน้าที่ กกต. จึงต้องจัดให้มีการเลือกตั้งใหม่ภายใน 45 วันนับตั้งแต่วันที่มีคำพิพากษา โดยให้สุวรรณาชำระค่าใช้จ่ายสำหรับการเลือกตั้งในครั้งนี้ด้วยอีก 9,852,954.13 บาท

## ผู้สมัคร
คณะกรรมการการเลือกตั้งได้กำหนดวันรับสมัครรับเลือกตั้ง สส. แทนตำแหน่งที่ว่างลงตั้งแต่วันที่ 5–9 มีนาคม พ.ศ. 2568 โดยมีผู้สมัครดังต่อไปนี้

### ปฏิกิริยาในการรับสมัคร
* พรรคเพื่อไทย มีมติไม่ส่งผู้สมัครในการเลือกตั้งครั้งนี้ (อ้างอิงจากการให้สัมภาษณ์ของ อนุทิน ชาญวีรกูล หัวหน้าพรรคภูมิใจไทย)
* พรรคภูมิใจไทย มีมติส่งผู้สมัคร เนื่องด้วยผู้ที่ถูกใบแดงคือสมาชิกพรรค โดย อนุทิน ชาญวีรกูล หัวหน้าพรรค มอบหมายให้ ทรงศักดิ์ ทองศรี อดีตรองหัวหน้าพรรค ดูแลรับผิดชอบในการเลือกตั้งซ่อมครั้งนี้
* พรรคประชาชน มีมติไม่ส่งผู้สมัครในการเลือกตั้งครั้งนี้ เนื่องจากแต่งตั้งตัวแทนประจำจังหวัดบึงกาฬไม่ทัน จึงไม่สามารถส่งผู้สมัครได้ (อ้างอิงจากโพสต์ในเฟซบุ๊คของสำรวย ศรีทิน อดีตผู้สมัคร สส.บึงกาฬ เขต 2 พรรคก้าวไกล)
จากปฏิกิริยาดังกล่าว ส่งผลให้การเลือกตั้งครั้งนี้มีอรอุมาจากพรรคภูมิใจไทยเป็นผู้สมัครเพียงคนเดียว อย่างไรก็ตาม อรอุมาจะต้องได้คะแนนเสียงมากกว่าผู้ไม่ประสงค์ลงคะแนนจึงจะได้รับเลือกตั้ง หากได้คะแนนเสียงน้อยกว่าผู้ไม่ประสงค์ลงคะแนนจะต้องมีการเลือกตั้งรอบที่ 2 โดยที่อรอุมาจะไม่สามารถลงเลือกตั้งได้

## ผลการเลือกตั้ง

## อ้างอิง


บึงกาฬ พ.ศ. 2568
บึงกาฬ
หมวดหมู่:การเลือกตั้งในจังหวัดบึงกาฬ
หมวดหมู่:อำเภอบุ่งคล้า
หมวดหมู่:อำเภอบึงโขงหลง
หมวดหมู่:อำเภอเซกา
ศุภณัฐ วรรณกุล

**ศุภณัฐ วรรณกุล**  (23 กุมภาพันธ์ พ.ศ. 2538 – ) เป็นนักกีฬาขี่ม้าทีมชาติไทย และเป็นครูสอนขี่ม้า ซึ่งได้รับสิทธิเข้าร่วมกีฬาขี่ม้าในโอลิมปิกฤดูร้อน 2020 – อีเวนติงประเภททีม ที่ประเทศญี่ปุ่น

## ประวัติ
ศุภณัฐ วรรณกุล เป็นบุตรชายของนคร และพรสวรรค์ วรรณกุล โดยได้สร้างชื่อเสียงในวงการขี่ม้าให้แก่ประเทศไทยเป็นระยะเวลาหลายปี ซึ่งในเดือนธันวาคม พ.ศ. 2556 เขาได้รับรางวัลเหรียญทองแดงจากการแข่งกีฬาขี่ม้าในซีเกมส์ 2013 – กระโดดข้ามเครื่องกีดขวางประเภททีม ที่เนปยีดอ ประเทศพม่า และในเดือนกรกฎาคม พ.ศ. 2560 เขาได้อันดับ 3 จากการแข่งกีฬาขี่ม้าชิงชนะเลิศแห่งประเทศไทย ประเภทอีเวนติง

## ม้าสำคัญ
*  **ซาร์ ออฟ เฮอร์ ดรีมส์** (Tzar Of Her Dreams) - ศุภณัฐใช้เข้าชิงโควตากีฬาขี่ม้าในโอลิมปิกฤดูร้อน 2020 – อีเวนติงประเภททีม

## อ้างอิง

หมวดหมู่:นักกีฬาขี่ม้าชายชาวไทย
หมวดหมู่:นักกีฬาไทยที่ได้เหรียญทองแดงซีเกมส์
หมวดหมู่:ผู้ฝึกสอนกีฬาขี่ม้า
หมวดหมู่:บุคคลจากโรงเรียนปรินส์รอยแยลส์วิทยาลัย
หมวดหมู่:นักกีฬาจากจังหวัดเชียงใหม่
วงศ์เทวราชา

**วงศ์เทวราชา** บ้างเขียน **วงศเทวราชา** เป็นบทละครประพันธ์โดยหลวงพัฒนพงศ์ภักดี (ทิม สุขยางค์) แต่งขึ้นในปีใดไม่ปรากฏแน่ชัด รู้แต่ว่าผู้แต่ง แต่งเมื่อครั้งยังเป็นขุนจบพลรักษ์ ในช่วงรัชสมัยพระบาทสมเด็จพระจอมเกล้าเจ้าอยู่หัวต่อกับพระบาทสมเด็จพระจุลจอมเกล้าเจ้าอยู่หัว เป็นบทละครมีเนื้อเรื่องแบบนิทานจักร ๆ วงศ์ ๆ 

บทละครเรื่องนี้ได้รับความนิยมจากกลุ่มที่นิยมอ่านนิทานคำกลอนหรือเรื่องจักร ๆ วงศ์ ๆ จากโรงพิมพ์วัดเกาะ โดยหลวงพัฒนพงศ์ภักดีแต่งบทละครนี้ขึ้นเพื่อให้ละครของเจ้าพระยามหินทรศักดิธำรงเล่น แต่เจ้าพระยามหินทรศักดิธำรงเห็นว่าไม่เหมาะที่จะใช้เล่นละครจึงให้พิมพ์ขายในราคาเล่มละสลึง แต่มิได้บอกว่าผู้ใดแต่งบทละครเรื่องนี้

จนเมื่อพระบาทสมเด็จพระจุลจอมเกล้าเจ้าอยู่หัวทรงพระประชวร ประทับอยู่แต่ในห้อง จึงทรงเรียกหาหนังสือที่ยังไม่เคยทรงฟังให้มาอ่านถวาย ซึ่งก็ได้อ่านบทละครเรื่องนี้ ต่อมาพระองค์ทรงพระราชนิพนธ์บทละครเรื่องอีกสำนวนหนึ่งล้อเรื่องเดิมและล้อเลียนคนสมัยนั้นซึ่งเป็นบุคคลจริงเพิ่มเติมไปด้วย โดยฉบับของพระบาทสมเด็จพระจุลจอมเกล้าเจ้าอยู่หัวทรงพระราชนิพนธ์ใน พ.ศ. 2427 ฉบับพระบาทสมเด็จพระจุลจอมเกล้าเจ้าอยู่หัว เนื้อหาเริ่มตั้งแต่พระวงศ์เทวราชสั่งไปรับนางบุษบงมาจัดพิธีอภิเษก พระองค์ทรงพระราชนิพนธ์ระหว่างประชวร ใช้เวลาประพันธ์ 43 วัน โดยมิได้ตรวจตราแก้ไข หนังสือนี้จึงมีแต่ฉบับข้างที่กับที่พระราชทานพระบรมราชานุญาตให้เจ้านายฝ่ายในคัดสำเนาไปน้อยฉบับด้วยกัน

ฉบับของหลวงพัฒนพงศ์ภักดี (ทิม สุขยางค์) มีโอกาสตีพิมพ์เมื่อคราวเปิดตึกมาลินีที่โรงพยาบาลจุฬาลงกรณ์ ฉบับพระบาทสมเด็จพระจุลจอมเกล้าเจ้าอยู่หัวมีการตีพิมพ์เมื่อ พ.ศ. 2469 

## เนื้อหา
นางสุวรรณมณฑาละเลยการเข้าเฝ้าพระอิศวรและถูกสาปให้มาเป็นมนุษย์และอาศัยอยู่กับพระฤๅษีพรหมลิขิตมุนี พระอินทร์ลงมาสมพาสกับนางแล้วกลับสวรรค์ ต่อมานางได้ให้กำเนิดพระวงศ์เทวราชและเลี้ยงดูจนอายุได้ 13 ปี ต้องการรู้จักพระบิดา พระอินทร์จึงลงมาประทานพรพร้อมทั้งของวิเศษคือแก้วสารพัดนึก ม้าวิเศษ พญาครุฑมนตร์เรียกสัตว์ป่าและแหวนวิเศษ 

พระอินทร์ได้กลับมารับนางสุวรรณมณฑากลับสวรรค์ พระวงศ์เทวราชออกเดินทางท่องเที่ยวผจญภัยไปในป่าและได้บริวารเพิ่มคือวานรสังขปัดกับราชสีห์สิงหราชเป็นทหารเอก จากนั้นได้ไปร่วมพิธียกศรเพื่อชิงนางบุษบงซึ่งเป็นธิดาของท้าวนพศูรผู้เป็นยักษ์ครองเมืองสมุทรคีรี แต่พระวงศ์เทวราชลอบเข้าหานางก่อน เมื่อท้าวนพศูรรู้เรื่องจึงกริ้วมากและเกิดสงครามระหว่า ในที่สุดพระวงศ์เทวราชก็ได้รับชัยชนะด้วยฝีมือและกลอุบายต่างๆ แต่ท้าวนพศูรยังมีความแคลงใจในคุณสมบัติของพระวงศ์เทวราช พระวงศ์เทวราชได้ยกศรีเพื่อแสดงว่าตนมีความสามารถคู่ควรกับนางบุษบง

## อ้างอิง

หมวดหมู่:วรรณกรรมไทย
หมวดหมู่:พระราชนิพนธ์ในรัชกาลที่ 5
จังหวัดพระนครศรีอยุธยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

**การเลือกตั้ง[[สมาชิกสภาผู้แทนราษฎรจังหวัดพระนครศรีอยุธยา]] พ.ศ. 2538** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเพิ่มจากการเลือกตั้งครั้งก่อนเมื่อเดือนกันยายน พ.ศ. 2535 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอพระนครศรีอยุธยา, อำเภอวังน้อย, อำเภอท่าเรือ, อำเภอมหาราช, อำเภอบ้านแพรก, อำเภอนครหลวง, อำเภอภาชี, อำเภออุทัย และอำเภอบางปะหัน

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอเสนา, อำเภอบางซ้าย, อำเภอบางไทร, อำเภอบางปะอิน, อำเภอบางบาล, อำเภอลาดบัวหลวง และอำเภอผักไห่

## ดูเพิ่ม
* จังหวัดพระนครศรีอยุธยาในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535
* จังหวัดพระนครศรีอยุธยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

## อ้างอิง

พระนครศรีอยุธยา
หมวดหมู่:การเลือกตั้งในจังหวัดพระนครศรีอยุธยา
ดอยแม่โถ

**ดอยแม่โถ** หรือที่รู้จักกันในชื่อ **ดอยลังกาหลวง** หรือ **ดอยลังกา** เป็นภูเขาในประเทศไทย ซึ่งเป็นส่วนหนึ่งของทิวเขาขุนตาล  

ภูเขานี้ตั้งอยู่ทางทิศตะวันตกเฉียงใต้ของอำเภอเวียงป่าเป้า จังหวัดเชียงราย ใกล้กับจุดที่จังหวัดเชียงรายมาบรรจบกับจังหวัดเชียงใหม่ และจังหวัดลำปาง ด้วยความสูง 2,031 เมตร เป็นจุดที่สูงที่สุดของเทือกเขาขุนตาล  

ยอดดอยอยู่ห่างจากทางหลวงแผ่นดินหมายเลข 118 ระหว่างเชียงใหม่ และเชียงราย น้อยกว่าแปดกิโลเมตรไปทางทิศตะวันออกเฉียงใต้

## ดูเพิ่ม
* ที่ราบสูงในประเทศไทย
* รายชื่อภูเขาในประเทศไทย

## อ้างอิง

## แหล่งข้อมูลอื่น
*Khun Chae National Park

แม่โถ
หมวดหมู่:ทิวเขาขุนตาล  
หมวดหมู่:ภูเขาที่มีความสูงสองพันเมตรในเอเชีย
หมวดหมู่:อำเภอเวียงป่าเป้า
มอนตานุส

**มอนตานุส** () เป็นผู้ก่อตั้งลัทธิมอนตันและประกาศคนเองเป็นผู้เผยพระวจนะในคริสต์ศตวรรษที่ 2 มอนตานุสเน้นผลงานของพระวิญญาณบริสุทธิ์ในวิธีที่ทำให้ตนเองแยกจากคริสตจักรใหญ่

## ชีวิต
มีข้อมูลเกี่ยวกับชีวิตของมอนตานุสน้อยมาก เขาเคยเป็นนักบวชนอกศาสนา แต่เข้ารีตเป็นคริสต์ มอนตานุสเริ่มเผยพระวจนะในหมู่บ้านชื่อ Ardabau แถบฟริเจีย เขาเริ่มทำเผยพระวจนะการเผยพระวจนะเมื่อประมาณ ค.ศ. 157–172 แต่ทางปิตาจารย์แห่งคริสตจักรระบุวันที่อีกแบบ มอนตานุสมีสตรีสองคนชื่อปริสกาและมักซิมิลลาเป็นผู้ช่วยที่อ้างว่ามีการเผยพระวจนะด้วย

## หลักคำสอน
หลักคำสอนของลัทธิมอนตันได้แก่:

# ยุคแห่งความเจริญรุ่งเรืองใหม่จะมาถึง และเยรูซาเลมจะก่อตั้งขึ้นที่เปปูซา
# แต่งงานได้แค่ครั้งเดียว
# อนุญาตให้ละทิ้งการแต่งงานด้วยเหตุผลทางจิตวิญญาณ
# คริสเตียนที่แท้จริงทุกคนจะต้องมีของขวัญทางวิญญาณที่สามารถรับรู้ได้
# ส่งเสริมให้เป็นผู้พลีชีพในศาสนา และการพยายามหนีออกไปถูกมองว่าไม่ดี
# ผู้เผยพระวจนะอาจให้อภัยบาปได้
# คริสต์จักรไม่อนุญาตให้คนนอกรีต ผู้ฆ่าคน และคนผิดประเวณีกลับมาอีก
# คัดค้านแนวคิด formalism ในเทววิทยา
# เน้นย้ำเรื่องคุณธรรมอย่างสูง

## ผลกระทบ
อิทธิพลของมอนตานุสและ Marcion ช่วยกระตุ้นให้คริสตจักรยุคแรกเริ่มกระบวนการพัฒนาคัมภีร์ภาคพันธสัญญาใหม่ มอนตานุสถูกนักเทววิทยาคริสตจักรยุคแรกคนอื่น ๆ โจมตีอย่างหนักและถูกมองเป็นพวกนอกรีต อย่างไรก็ตาม เตร์ตุลเลียนมักกล่าวว่าตนหันมารับลัทธิมอนตัน

## อ้างอิง
ตะพาบนกยูงพม่า

**ตะพาบนกยูงพม่า, ตะพาบพม่าลายตา** หรือ **ตะพาบพม่า** (อังกฤษ: Burmese peacock softshell, Burmese softshell turtle; ชื่อวิทยาศาสตร์: *Nilssonia formosa*) เป็นสปีชีส์ของตะพาบซึ่งอยู่ในวงศ์ตะพาบ เป็นตะพาบหนึ่งในห้าสปีชีส์ที่อยู่ในในสกุล *Nilssonia*

ตะพาบนกยูงพม่ามีกระดองทรงกลมที่ยาวได้ถึง 65 เซนติเมตร กระดองมีสีเทามะกอกถึงน้ำตาลมะกอก มีเส้นโครงสีดำ และที่กระดองมีลักษณะคล้ายวงแหวนที่มีขอบรอบ ๆ โดยที่มีสีเข้มบริเวณตรงกลางวงแหวนและมีขอบสีอ่อน ๆ ในช่วงวัยรุ่น ซึ่งขอบบริเวณรอบ ๆ จะจางหายไปตามอายุจนกระทั่งกระดองกลายเป็นสีมะกอก

## ที่อยู่ทางภูมิศาสตร์
ตะพาบนกยูงพม่าพบได้ในประเทศพม่าและอาจรวมถึงแถบชายแดนประเทศไทยกับประเทศพม่าด้วย ได้มีรายงานว่าพบตะพาบสายพันธุ์นี้ในอำเภอกาบีอังลอง (Karbi Anglong district) ของรัฐอัสสัมด้วย จากการวิเคราะห์ข้อมูลเชิงลึกของตะพาบนกยูงพม่าที่จับได้ใกล้ชวงไป๋ มณฑลยูนนาน ประเทศจีน โดยนักวิจัยในปี ค.ศ. 2012 ชี้ให้เห็นว่าตะพาบสายพันธุ์นี้ข้ามเขตพื้นที่ลุ่มน้ำระหว่างแม่น้ำสาละวินกับแม่น้ำโขง

## เชิงอรรถและรายการอ้างอิง

; บรรณานุกรม

* 

## ดูเพิ่มเติม
* Alderton, D. 1988. *Turtles and tortoises of the world*. Facts on File, New York.
* Anderson, J. 1875. "Description of some new Asiatic mammals and Chelonia". *Ann. Mag. nat. Hist*. (4) 16: 282–285.

## แหล่งข้อมูลอื่น
* Species: Nilssonia formosa (Burmese peacock softshell turtle) Turtles of the World. Authors: C.H. Ernst, R.G.M. Altenburg & R.W. Barbour
* Austin's turtle page.com
* Nilssonia Gallery of ''Nilssonia formosa'' Burmese Peacock Softshell Turtle from Chelonia.org
* Tiny Bundles of Hope: Critically Endangered Turtles Hatch in Myanmar, The New York Times, by Delger Erdenesanaa, June 24, 2023
* Nilssonia formosa at the Reptarium.cz Reptile Database

หมวดหมู่:สัตว์เลื้อยคลาน
หมวดหมู่:สิ่งมีชีวิตที่มีความเสี่ยงขั้นวิกฤติต่อการสูญพันธุ์
หมวดหมู่:สัตว์เลื้อยคลานในประเทศอินเดีย
หมวดหมู่:สกุลตะพาบนกยูง
เขาร่ม

**เขาร่ม** เป็นภูเขาสูง  ตั้งอยู่ในจังหวัดนครนายก ประเทศไทย เป็นยอดเขาที่สูงที่สุดในทิวเขาสันกำแพง ซึ่งตั้งอยู่ระหว่างภาคตะวันออกและภาคอีสานของประเทศไทย

## ประวัติ
เขาร่ม หรือรู้จักในชื่อ "เขาเขียว" เคยถูกเรียกว่า "Green Hill" ในช่วง สงครามเวียดนาม ในขณะนั้นมีสถานีเรดาร์ป้องกันทางอากาศของกองทัพสหรัฐ 621 TCS Tactical Control Squadron ชื่อว่า Khao Khieo RTAB TH "Dressy Lady" ตั้งอยู่บนยอดเขาซึ่งอยู่กึ่งกลางระหว่าง กรุงเทพมหานคร และ นครราชสีมา

## การเดินป่า
ภูเขาแห่งนี้ล้อมรอบด้วยป่า และเป็นส่วนหนึ่งของพื้นที่อุทยานแห่งชาติเขาใหญ่เช่นเดียวกับส่วนอื่น ๆ ของแนวเทือกเขาสันกำแพง สถานีเรดาร์ของสหรัฐที่เคยตั้งอยู่บนยอดเขาในขณะนี้ดำเนินการโดย กองทัพไทย และมีกองทหารคอยดูแล แม้ว่ายอดเขาสูงสุดจะไม่เปิดให้ประชาชนทั่วไปเข้าถึง แต่มีจุดชมวิวใกล้ทางเข้าที่สามารถมองเห็นทิวทัศน์โดยรอบได้อย่างสวยงามในวันที่ท้องฟ้าแจ่มใส

ปลิงบก มักพบได้ในพงหญ้าและใบไม้ที่อยู่ต่ำใกล้เส้นทางเดินป่าและพื่นที่แคบๆ

## ภูมิอากาศ

## ดูเพิ่ม
*อุทยานแห่งชาติเขาใหญ่
*รายชื่อภูเขาในประเทศไทย

## อ้างอิง

## แหล่งข้อมูลอื่น
*รู้จักเขาใหญ่
*หน่วยที่ดำเนินงานระบบควบคุมทางอากาศยุทธวิธี

หมวดหมู่:ภูมิศาสตร์ของจังหวัดนครราชสีมา
หมวดหมู่:ภูเขาในประเทศไทย
หมวดหมู่:ทิวเขาสันกำแพง
ดอยเอียน

**ดอยเอียน** เป็นภูเขาในประเทศไทย ซึ่งเป็นส่วนหนึ่งของเทือกเขาผีปันน้ำ ตั้งอยู่ทางตะวันออกเฉียงใต้ของจังหวัดเชียงราย ใกล้กับจุดที่จังหวัดนี้ติดกับปลายด้านเหนือของจังหวัดพะเยา ห่างจากพรมแดนลาวประมาณ 9 กิโลเมตร

## ที่ตั้ง
ดอยเอียนตั้งอยู่ในตำบลงาว อำเภอเทิง ยอดเขาอยู่ห่างจากตัวเมืองเทิงทางทิศตะวันออกประมาณ 12 กิโลเมตร ใกล้กับตำบลงาว และอยู่ทางทิศตะวันออกของถนนที่มุ่งหน้าไปยังอำเภอเวียงแก่น

ด้วยความสูง 1,174 เมตร ดอยเอียนเป็นภูเขาที่โดดเด่นในภูมิประเทศโดยรอบ สามารถมองเห็นได้จากระยะไกลเหนือทุ่งราบใกล้กับตัวเมืองเทิง

## สภาพภูมิอากาศ

## ดูเพิ่ม
*ที่ราบสูงในประเทศไทย
*รายชื่อภูเขาในประเทศไทย

## อ้างอิง

## แหล่งข้อมูลอื่น
*อำเภอเทิง - GT Rider

หมวดหมู่:เทือกเขาผีปันน้ำ
เอียน
หมวดหมู่:อำเภอเทิง
ดอยลาน

**ดอยลาน** อาจหมายถึง:
*ดอยลาน (เทือกเขาผีปันน้ำ) () ภูเขาในจังหวัดเชียงราย
*ดอยลาน (ทิวเขาขุนตาล) () ภูเขาในจังหวัดเชียงราย
*ดอยลาน (แม่ฮ่องสอน) ภูเขาในทิวเขาแดนลาว
*ตำบลดอยลาน อำเภอเมืองเชียงราย จังหวัดเชียงราย ประเทศไทย

## ดูเพิ่ม
*ดอยเอียน
*ลอยหลาน
เศรษฐกิจของประเทศฮังการี

เศรษฐกิจของฮังการีเป็นเศรษฐกิจที่กำลังพัฒนา มีรายได้สูงและเป็นเศรษฐกิจแบบผสม โดยได้รับการจัดอันดับที่ 11 (ECI: 1.52) ในด้านความซับซ้อนทางเศรษฐกิจ (Economic Complexity Index) ฮังการีเป็นสมาชิกขององค์การเพื่อความร่วมมือและการพัฒนาทางเศรษฐกิจ (OECD) และสหภาพยุโรป ฮังการีมีอัตราความเหลื่อมล้ำทางรายได้ต่ำสุดเป็นอันดับที่ 14 ของโลก (WEI: 88.3 ระดับ A) เศรษฐกิจฮังการีเน้นการส่งออก โดยเฉพาะอุตสาหกรรมการแปรรูปอาหาร, ยานยนต์, ยา และเทคโนโลยีสารสนเทศ บูดาเปสต์เป็นศูนย์กลางทางการเงินที่สำคัญและมีผลิตภัณฑ์มวลรวมในเมืองนี้มากกว่า 61,212 ล้านยูโร

บริษัทขนาดใหญ่ของฮังการีที่มีชื่อเสียงอยู่ในดัชนี BUX ของตลาดหลักทรัพย์บูดาเปสต์ ได้แก่ Graphisoft, Magyar Telekom, MKB Bank, MOL Group, Opus Global, OTP Bank, RÁBA Automotive Group, Gedeon Richter และ Zwack Unicum ฮังการียังเป็นศูนย์กลางของธุรกิจขนาดเล็กและขนาดกลางจำนวนมาก เช่น ผู้ผลิตชิ้นส่วนยานยนต์และบริษัทสตาร์ทอัพด้านเทคโนโลยี

## อ้างอิง

หมวดหมู่:เศรษฐกิจของประเทศฮังการี
หมวดหมู่:เศรษฐกิจรัฐสมาชิกสหภาพยุโรป
หมวดหมู่:เศรษฐกิจรัฐสมาชิกองค์การเพื่อความร่วมมือและการพัฒนาทางเศรษฐกิจ
หมวดหมู่:เศรษฐกิจรัฐสมาชิกองค์การการค้าโลก
หมวดหมู่:ประวัติศาสตร์เศรษฐกิจของฮังการี
ภาษีอากรในประเทศฮังการี

thumb|สำนักงานภาษีแห่งชาติฮังการี (NAV) ณ เมืองกิชวาร์ดอ (Kisvárda) ประเทศฮังการี
**ภาษีอากรในประเทศฮังการี** ถูกเรียกเก็บทั้งจากรัฐบาลแห่งชาติและท้องถิ่น รายได้จากภาษีในฮังการีในเดือนมีนาคม ปี ค.ศ. 2024 คิดเป็น 26.8% ของ GDP แหล่งรายได้สำคัญประกอบด้วยภาษีเงินได้ (**อังกฤษ**: Income Tax, **ฮังการี**: Jövedelemadó), ประกันสังคม (**อังกฤษ**: Social Security, **ฮังการี**: Társadalombiztosítás), ภาษีเงินได้นิติบุคคล (**อังกฤษ**: Corporate Tax, **ฮังการี**: Társasági adó) และภาษีมูลค่าเพิ่ม (**อังกฤษ**: Value Added Tax, **ฮังการี**: Általános forgalmi adó)

## ภาษีเงินได้บุคคลธรรมดา
ภาษีเงินได้ในฮังการีเรียกเก็บในอัตราคงที่ 15% (Flat rate) นอกจากนี้ยังมีการเรียกเก็บ เงินสมทบประกันสังคม 18.5% ทำให้อัตราภาษีรวมเป็น 33.5% สำหรับลูกจ้าง

ส่วนของนายจ้าง จะต้องจ่ายภาษีเพื่อสังคม (szocho) อีก 13% จากเงินเดือนสุทธิ (ในกรณีที่บริษัทมีรายได้ต่อเดือนไม่ถึง 6,403,200 โฟรินต์ฮังการี) ทำให้อัตราภาษีรวมที่รัฐบาลได้รับจากการจ่ายเงินเดินหนึ่งครั้ง คือ 46.5% 

## การลดหย่อนภาษี
ในฮังการี มีการลดหย่อนภาษีผ่าน การลดหย่อนภาษีครอบครัว (**ฮังการี**: családi adókedvezmény) เป็นสิทธิที่สามารถใช้ได้ตามจำนวนบุตร เช่น 66,670 โฟรินต์ฮังการีต่อเดือนสำหรับลูกคนเดียว, 133,330 โฟรินต์ฮังการีสำหรับลูกสองคน และ 220,000 โฟรินต์ฮังการีสำหรับลูกสามคนขึ้นไป สิทธินี้จะช่วยลดฐานภาษีให้กับผู้ที่มีรายได้น้อย สามารถใช้สิทธิได้จนบุตรอายุ 16 ปี บริบูรณ์ หรือ 20 ปีบริบูรณ์หากบุตรยังศึกษาอยู่

## ภาษีมูลค่าเพิ่ม
ภาษีมูลค่าเพิ่ม (**อังกฤษ**: Value Added Tax, **ฮังการี**: Általános forgalmi adó) ในประเทศฮังการี อัตรามาตรฐานคือ 27% ซึ่งสูงที่สุดในสหภาพยุโรป มีการลดอัตราภาษีเป็น 0% สำหรับหนังสือพิมพ์รายวัน (ตีพิมพ์อย่างต่ำ 4 ครั้งต่อสัปดาห์) ลดอัตราภาษีเป็น 5% สำหรับยารักษาโรคและสินค้าอาหารบางประเภท และลดเหลือ 18% สำหรับบริการเชื่อมต่ออินเทอร์เน็ต, ร้านอาหาร, ผลิตภัณฑ์นมและขนมปัง, บริการโรงแรม และ กิจกรรมกลางแจ้งระยะสั้นบางประเภท เช่น คอนเสิร์ต เป็นต้น

## ภาษีเงินได้นิติบุคคล
ประเทศฮังการี มีอัตราภาษีเงินได้นิติบุคคลอยู่ที่ 9% ต่อปี ถือว่าเป็นประเทศที่มีภาษีเงินได้นิติบุคคลต่ำที่สุดในสหภาพยุโรป อัตราภาษีนี้ถูกนำไปใช้กับรายได้สุทธิหลังหักค่าใช้จ่ายของบริษัทที่จดทะเบียนและดำเนินกิจการในประเทศฮังการี เช่น Kft. นอกจากนี้ยังมีการลดหย่อนภาษีสำหรับกิจกรรมการวิจัยและพัฒนา (R&D) โดยมีการให้สิทธิพิเศษเพิ่มเติมสำหรับการลงทุนในบางภาคส่วน เช่น เทคโนโลยีและนวัตกรรม 

## อ้างอิง
หมวดหมู่: ภาษีแบ่งตามประเทศ

หมวดหมู่:ประเทศฮังการี
หมวดหมู่:กฎหมายฮังการี
หมวดหมู่:ธุรกิจในฮังการี
ยอห์น 1

**ยอห์น 1** () เป็นบทแรกของพระวรสารนักบุญยอห์นในภาคพันธสัญญาใหม่ของคัมภีร์ไบเบิลของศาสนาคริสต์

## ต้นฉบับ
ข้อความต้นฉบับเขียนด้วยภาษากรีกคอยนี บทนี้แบ่งออกเป็น 51 วรรค

### พยานต้นฉบับ
ต้นฉบับบางส่วนในยุคต้นที่มีเนื้อหาของบทนี้ได้แก่::

* พาไพรัส 75 (เขียนเมื่อ )
* พาไพรัส 66 (; สมบูรณ์)
* พาไพรัส 5 (; วรรคที่หลงเหลือ: 23–31, 33–40)
* พาไพรัส 119 (; วรรคที่หลงเหลือ 21–28, 38–44) 
* พาไพรัส 106 (คริสต์ศตวรรษที่ 3)
* ฉบับวาติกัน (Codex Vaticanus; )
* ฉบับซีนาย (Codex Sinaiticus; ; สมบูรณ์)
* พาไพรัส 120 (คริสต์ศตวรรษที่ 4; extant: verses 25–28, 38–44)
* ฉบับแบซี (Codex Bezae; (; วรรคที่หลงเหลือ 1–15)
* ฉบับวอชิงตัน (Codex Washingtonianus; )
* ฉบับอเล็กซานเดรีย (Codex Alexandrinus; ; เกือบสมบูรณ์)
* Codex Ephraemi Rescriptus (; วรรคที่หลงเหลือ 4–40)
* Codex Borgianus (คริสต์ศตวรรษที่ 5; วรรคที่หลงเหลือ 24–32 ในภาษากรีก; 16–23 ในภาษาคอปติกซาฮิดิก)
* พาไพรัส 55 (คริสต์ศตวรรษที่ 6/7; วรรคที่หลงเหลือ 31–33, 35–38).
* พาไพรัส 59 (คริสต์ศตวรรษที่ 7; วรรคที่หลงเหลือ 26, 28, 48, 51).


File:Papyrus 5 - Oxyrhynchus 1781 - British Library, inv. 2484 - John 1, 20.jpg|พาไพรัส 5 ซึ่งมียอห์น 1:33–40
File:Papyrus 75a.gif|พาไพรัส 75 หน้าที่ประกอบด้วยส่วนท้ายของพระวรสารนักบุญลูกา (ลูกา 24:51–53) ตามด้วยส่วนต้นของพระวรสารนักบุญยอห์น (ยอห์น 1:1–16)
File:POxy.v0071.n4804.a.01.jpg|พาไพรัส 120 ซึ่งมียอห์น 1:25–28
File:Codex Bezae 0202a.JPG|ฉบับแบซี ซึ่งมียอห์น 1:1–16
File:Codex Alexandrinus J 1,1-7.PNG|ฉบับอเล็กซานเดรีย, ยอห์น 1:1–7.
File:Lectionary 86 (Gregory-Aland) f. 1r.JPG|Lectionary 86, folio 1 recto (ค.ศ. 1336) ยอห์น 1:1–5
File:Lectionary_240_GA_0001a.JPG|Lectionary 240 folio 1 recto ยอห์น 1:1–6 ตกแต่งด้วยลวดลายหัวบท


### การอ้างอิงในพันธสัญญาเดิม
* : 
* : ; ; 

## อ้างอิง

## บรรณานุกรม
*
*

## แหล่งข้อมูลอื่น

*
*
* King James Bible - Wikisource
*English Translation with Parallel Latin Vulgate
*''Online Bible'' at GospelHall.org (ESV, KJV, Darby, American Standard Version, Bible in Basic English)
*Multiple bible versions at ''Bible Gateway'' (NKJV, NIV, NRSV etc.)
*Accurate ancient Greek pronunciation of the "''Prologue of John''" on YouTube
*ยอห์น 1 ที่ยูเวอร์ชัน

01
หมวดหมู่:แสงกับศาสนา
กวินพนธ์ พาณิชย์พงส์

**กวินพนธ์ พาณิชย์พงส์** (เกิด 11 พฤษภาคม พ.ศ. 2521) หรือที่รู้จักในชื่อ **กำปั้น [[บาซู]]** เป็นนักร้อง นักแสดง นักเต้นชาวไทย และเป็นอดีตสมาชิกวงบาซู

## ประวัติ
กวินพนธ์เกิดเมื่อวันที่ 11 พฤษภาคม พ.ศ. 2521 มีชื่อจริงเมื่อแรกเกิดว่า เอกประพันธ์ พาณิชย์พงส์ ก่อนจะเปลี่ยนมาเป็น พีระ คริชณะ และกวินพนธ์ในปัจจุบัน จบการศึกษาระดับประถมศึกษาจากโรงเรียนบรรพตวิทยา ระดับมัธยมศึกษาจากโรงเรียนบางมดวิทยา และระดับปริญญาตรีจากมหาวิทยาลัยนานาชาติสแตมฟอร์ดในสาขาบริหารธุรกิจ

## เข้าสู่วงการ
กวินพนธ์เริ่มต้นเข้าสู่วงการบันเทิงจากการเป็น 1 ในสมาชิกของวงบาซูเมื่อปี พ.ศ. 2541 โดยก่อนหน้านั้นเขาเคยเป็นนักร้องอาชีพตามผับมาก่อน หลังจากที่บาซูยุบวงในปี พ.ศ. 2545 เนื่องจากเด็บบี้ เดบาร่าห์ ซี น้องเล็กของวงเดินทางไปเรียนต่อที่ต่างประเทศ ทางเฮียฮ้อ สุรชัย เชษฐโชติศักดิ์ จึงให้เขาและน้อง ๆ อีก 5 คนออกอัลบั้มในนาม แดนซ์อาร์มี่ โดยเป็นการนำเพลงของบาซูที่กำลังจะออกแต่ไม่ได้ออกมาทำใหม่ทั้งหมด 2 ชุด หลังจากหมดสัญญากับอาร์เอส เขาเดินทางไปต่างประเทศเพื่อร้องเพลงตามร้านอาหารอยู่ 2–3 ปี

หลังจากเดินทางกลับเมืองไทย เขากลับมาทำเพลงซิงเกิลเดี่ยวแต่ไม่ประสบความสำเร็จ ในระหว่างนั้นเขาก็ถ่ายแบบแนวเซ็กซี่ไปด้วย ต่อมาจึงได้เข้าสู่วงการแสดงเริ่มจากการแสดงภาพยนตร์เรื่องเด็กเดนของค่ายพระนครฟิลม์เมื่อปี พ.ศ. 2548 โดยรับบทเป็น เต้ย ตามมาด้วยละครเรื่องใจแจ๋วกับเรือจิ๋วทางช่อง 7 เมื่อปี พ.ศ. 2550 ก่อนจะหายไปจากหน้าจอทีวี ระหว่างนั้นเขาก็รับงานถ่ายแบบ จนกระทั่งปี พ.ศ. 2556 เขาจึงได้กลับมาเล่นละครอีกครั้งในเรื่องแค้นเสน่หาของไก่ วรายุฑ มิลินทจินดา ทางช่อง 3 ผ่านการติดต่อของรุ่นพี่ที่สนิทกับไก่ วรายุฑ โดยรับบทเป็น ยอด บ่าวใบ้ผู้ซื่อสัตย์ และทำให้เป็นที่ถูกพูดถึง ตามมาด้วยการพลิกมารับบทร้ายครั้งแรกในซีรีส์ชุดเลือดมังกรเรื่อง เสือ เมื่อปี 2558 ในบท โชคทวี บอดี้การ์ดที่พยายามลอบฆ่าเจ้านายตัวเองอย่างอนันดา เอเวอริ่งแฮม เพื่อขึ้นเป็นใหญ่ และมีผลงานเรื่อยมาจนถึงปัจจุบัน

## การเมือง
กวินพนธ์เริ่มต้นเข้าสู่แวดวงการเมืองจากการเข้าร่วมงานกับพรรครวมแผ่นดิน และในการเลือกตั้งสมาชิกสภาผู้แทนราษฎร ปี พ.ศ. 2566 เขาได้ลงสมัครรับเลือกตั้งแบบบัญชีรายชื่อในลำดับที่ 7 แต่ไม่ได้รับเลือกตั้ง

## ผลงาน
### ภาพยนตร์

### ละครโทรทัศน์

## อ้างอิง

หมวดหมู่:บุคคลที่เกิดในปี พ.ศ. 2521
หมวดหมู่:บุคคลที่ยังมีชีวิตอยู่
หมวดหมู่:นักร้องชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:นักเต้นไทย
หมวดหมู่:บุคคลจากมหาวิทยาลัยนานาชาติแสตมฟอร์ด
หมวดหมู่:พรรครวมแผ่นดิน
หมวดหมู่:นักการเมืองไทย
หมวดหมู่:ศิลปินสังกัดอาร์เอส
ซัมซุง กาแลคซีเอ 72

**ซัมซุงกาแลคซีเอ 72** เป็น สมาร์ทโฟน แอนดรอยด์ ระดับกลางที่พัฒนาและผลิตโดย ซัมซุงอิเล็กทรอนิกส์ โทรศัพท์รุ่นนี้เปิดตัวพร้อมกับ กาแลคซี เอ 52 ในงาน *Awesome Unpacked*  ของ ซัมซุง เมื่อวันที่ 17 มีนาคม 2021  เป็นรุ่นต่อจาก กาแลคซี เอ 71 กาแลคซี เอ 72 ยังคงคุณสมบัติหลายอย่างของรุ่นก่อนหน้า แต่ยังรวมถึงแบตเตอรี่ 5,000 mAh ที่ได้รับการอัพเกรด ความทนทานต่อน้ำและฝุ่น ระดับ IP67 และกล้องเทเลโฟโต้ 8 MP 

## ข้อมูลจำเพาะ

### การออกแบบ
กาแลคซี เอ 72 มีการออกแบบที่คล้ายคลึงกับรุ่นก่อนหน้า มีจอแสดงผลแบบ Infinity-O พร้อมรูสำหรับกล้องด้านหน้าเช่นเดียวกับ กาแลคซี เอ 71 อย่างไรก็ตาม อุปกรณ์นี้มีตัวเลือกสีมากกว่าการไล่เฉดสีบน กาแลคซี เอ 71 มีให้เลือกสี Awesome Black, Awesome White, Awesome Violet และ Awesome Blue หน้าจอได้รับการปกป้องด้วย Corning Gorilla Glass 3 ส่วนกรอบและแผงด้านหลังทำจากพลาสติก มีระดับป้องกันน้ำและฝุ่นระดับ IP67

### ฮาร์ดแวร์
กาแลคซี เอ 72 ขับเคลื่อนด้วยควอลคอมม์สแนปดรากอน 720G SoC    ที่มีกระบวนการ 8 นาโนเมตร, CPU แบบ octa-core ประกอบด้วยคลัสเตอร์ประสิทธิภาพสูงพร้อมคอร์ Kryo 465 Gold จำนวน 2 คอร์ความถี่ 2.3 GHz และคลัสเตอร์ประสิทธิภาพสูงพร้อมคอร์ Kryo 465 Silver จำนวน 6 คอร์ความถี่ 1.8 GHz และ GPU Adreno 618 และจับคู่กับ แรม 6 หรือ 8 GB และที่เก็บข้อมูลภายใน 128 GB SoC ที่ขับเคลื่อน กาแลคซี เอ 72 นั้นมีประสิทธิภาพดีขึ้นเล็กน้อยในการทดสอบประสิทธิภาพ CPU แบบคอร์เดียวเมื่อเทียบกับ SoC ของรุ่นก่อนหน้า กาแล็คซี่ เอ 71, ควอลคอมม์สแนปดรากอน 730G *(หนึ่งในชิปเซ็ตเวอร์ชันของ กาแลคซี เอ 71)* และ ควอลคอมม์สแนปดรากอน 730 *(ชิปเซ็ตดั้งเดิมของ กาแลคซี เอ 71)*  

กาแลคซี เอ 72 มาพร้อมกับหน้าจอ Super AMOLED ขนาด 6.7 นิ้ว ที่มีความสว่างสูงสุด 800 นิต อัตราส่วนภาพ 20:9 ความละเอียด 1080x2400 ความหนาแน่นพิกเซล ~393 ppi และอัตราการรีเฟรช 90 Hz จอแสดงผลยังมีรูสำหรับกล้องด้านหน้าอีกด้วย  

กาแลคซี เอ 72 มาพร้อมกับกล้องหลัง 4 ตัว โดยกล้องหลักความละเอียด 64 MP พร้อมระบบป้องกันภาพสั่นไหวแบบออปติคอล (OIS) กล้องมุมกว้าง 12 MP กล้องเทเลโฟโต้ 8 MP พร้อมระบบป้องกันภาพสั่นไหวแบบออปติคอลและซูมแบบออปติคอล 3 เท่า (ไม่สูญเสียคุณภาพของภาพ) และกล้องมาโคร 5 MP  โทรศัพท์เครื่องนี้มีความสามารถในการซูมได้ถึง 30 เท่าและมีกล้องหน้า 32 MP กล้องหลังยังมาพร้อมแฟลช LED อีกด้วย

กาแลคซี เอ 72 มี Bluetooth 5.0,  Wi-Fi 802.11 a/b/g/n/ac, แจ็คหูฟัง 3.5 มม. และ NFC มีแบตเตอรี่ความจุ 5,000 mAh ที่ไม่สามารถถอดออกได้ พร้อมรองรับชาร์จเร็ว 25W กล่องจะแถมที่ชาร์จ 25W มาด้วย ซึ่งต่างจากกาแลคซี เอ 52 ที่มาพร้อมที่ชาร์จ 15W 

กาแลคซี เอ72 มีลำโพงสเตอริโอ เซ็นเซอร์ลายนิ้วมือใต้จอและช่องใส่ซิมไฮบริด

### ซอฟต์แวร์

* แอนดรอยด์ 11 บน วันยูไอ 3/3.1
* สามารถอัพเกรดเป็น แอนดรอยด์ 15 ด้วย วันยูไอ 7.0 ได้
* จะได้รับการอัปเดตด้านความปลอดภัย อย่างไรก็ตาม การอัปเดตด้านความปลอดภัยไม่ใช่การอัปเดตรายเดือนเหมือนเช่น เอ 71 หรือ เอ 52 ปัจจุบันมีอยู่ในกำหนดการอัปเดตสองครั้งต่อปีของเว็บไซต์ Samsung Security 

## อ้างอิง

หมวดหมู่:โทรศัพท์มือถือซัมซุง
หมวดหมู่:อุปกรณ์แอนดรอยด์
หมวดหมู่:ผลิตภัณฑ์ซัมซุง
ดอยลาน (เทือกเขาผีปันน้ำ)

**ดอยลาน** เป็นภูเขาในประเทศไทย ซึ่งเป็นส่วนหนึ่งของเทือกเขาผีปันน้ำ ตั้งอยู่ในบริเวณตอนกลางของจังหวัดเชียงราย ทางใต้ของตัวเมืองเชียงราย ดอยลานมีความสูง  และเป็นที่มาของชื่อ ตำบลดอยลาน ในอำเภอเมืองเชียงราย

ภูเขาแห่งนี้เป็นภูเขาหินปูนขนาดเล็กที่ตั้งอยู่ทางตอนเหนือของวัดพุทธชื่อ พระธาตุดอยลาน ซึ่งตั้งชื่อตามภูเขานี้

## ดูเพิ่ม
* ที่ราบสูงในประเทศไทย
* รายชื่อภูเขาในประเทศไทย

## อ้างอิง

หมวดหมู่:เทือกเขาผีปันน้ำ
ลาน
หมวดหมู่:อำเภอเมืองเชียงราย
เครื่องใช้ไฟฟ้า

**เครื่องใช้ไฟฟ้า** หรือ **อุปกรณ์ไฟฟ้า** () คือ อุปกรณ์ที่เปลี่ยนจากพลังงานไฟฟ้าเป็นพลังงานรูปแบบอื่น เช่น พลังงานกล พลังงานความร้อน พลังงานเสียง พลังงานแสงสว่าง

## เครื่องใช้ไฟฟ้าประเภทให้ความร้อน
*เครื่องทำน้ำอุ่น
*กระติดน้ำร้อนชนิดไฟฟ้า
*กระทะชนิดไฟฟ้า
*ไมโครเวฟ
*เตาอบชนิดไฟฟ้า
*ฮีตเตอร์
*เตารีด
*ไดรเป่าผม

## เครื่องใช้ไฟฟ้าประเภทพลังงานแสงสว่าง
*โทรทัศน์
*หลอดไฟฟ้า
*หน้าจอ
*โปรเจคเตอร์

## เครื่องใช้ไฟฟ้าประเภทพลังงานกล
*ตู้เย็น
*มอเตอร์
*พัดลม
*เครื่องซักผ้า
*ปั๊มน้ำ
*เครื่องปั่น
*เครื่องปรับอากาศ

## อุปกรณ์สารสนเทศ
*คอมพิวเตอร์ (คอมพิวเตอร์ตั้งโต๊ะ, แล็ปท็อป, แท็บเล็ต)
*โทรศัพท์มือถือ
*สมาร์ทโฟน
*หน้าจอ
*เครื่องพิมพ์
*กล้องวงจรปิด
*กล้องถ่ายภาพ และ กล้องถ่ายวีดีโอ

## อ้างอิง

หมวดหมู่:เครื่องใช้ในบ้าน
หมวดหมู่:เครื่องใช้ไฟฟ้า
พลังงานไฟฟ้า

**พลังงานไฟฟ้า** () คือพลังงานที่ถ่ายโอนเมื่อประจุไฟฟ้าเคลื่อนที่ระหว่างจุดที่มีศักย์ไฟฟ้าต่างกัน หรือเมื่อประจุไฟฟ้าเคลื่อนที่ข้ามความต่างศักย์ไฟฟ้า เมื่อศักย์ไฟฟ้าลดลงหรือเพิ่มขึ้นงานจะเกิดขึ้นเพื่อเปลี่ยนพลังงานของระบบนั้น ปริมาณงานในหน่วยจูลนั้น ได้จากผลคูณของประจุไฟฟ้าที่เคลื่อนที่ในหน่วยคูลอมบ์ และความต่างศักย์ไฟฟ้าที่ตกคร่อมในหน่วยโวลต์

โดยปกติแล้ว พลังงานไฟฟ้าจะขายเป็นกิโลวัตต์ชั่วโมง (1 kW·h = 3.6 MJ) ซึ่งเป็นผลคูณของกำลังไฟฟ้าในหน่วยกิโลวัตต์ คูณด้วยเวลาทำงานเป็นชั่วโมง บริษัทสาธารณูปโภคด้านไฟฟ้าจะวัดพลังงานโดยใช้มิเตอร์ไฟฟ้า ซึ่งจะเก็บผลรวมของพลังงานไฟฟ้าที่ส่งให้ลูกค้า

เครื่องทำความร้อนไฟฟ้าเป็นตัวอย่างหนึ่งของการแปลงพลังงานไฟฟ้าเป็นพลังงานความร้อน เครื่องทำความร้อนไฟฟ้าประเภทที่ง่ายที่สุดและพบได้ทั่วไปใช้ความต้านทานไฟฟ้าในการแปลงพลังงานนอกจากนี้ยังมีวิธีอื่น ๆ ในการใช้พลังงานไฟฟ้า ประจุไฟฟ้าจะเคลื่อนที่เป็นกระแสไฟฟ้าในขดลวดทำความร้อนซึ่งมีความต่างศักย์ระหว่างปลายทั้งสอง โดยพลังงานจะถูกถ่ายโอนจากประจุไปยังขดลวดดังกล่าว ทำให้อุณหภูมิของขดลวดและพลังงานความร้อนเพิ่มขึ้น เมื่อประจุสูญเสียพลังงานศักย์ไป

## การผลิตไฟฟ้า
การผลิตไฟฟ้าเป็นกระบวนการสร้างพลังงานไฟฟ้าจากพลังงานรูปแบบอื่น

หลักการพื้นฐานของการผลิตไฟฟ้าถูกค้นพบในช่วงคริสต์ทศวรรษ 1820 และต้นคริสต์ทศวรรษ 1830 โดยไมเคิล ฟาราเดย์ นักวิทยาศาสตร์ชาวอังกฤษ วิธีการพื้นฐานของเขายังคงใช้มาจนถึงทุกวันนี้ กระแสไฟฟ้าถูกสร้างขึ้นโดยการเคลื่อนที่ของลวดหรือแผ่นจานทองแดงระหว่างขั้วของแม่เหล็ก

หน่วยผลิตไฟฟ้า ถือเป็นขั้นแรกในการส่งไฟฟ้าไปยังผู้บริโภค กระบวนการอื่น ๆ เช่น การส่งไฟฟ้า การจำหน่ายไฟฟ้า การกักเก็บและนำกลับมาผลิตพลังงานไฟฟ้าใหม่โดยวิธีการสูบกลับนั้น มักดำเนินการโดยหน่วยงานอุตสาหกรรมพลังงานไฟฟ้า

ไฟฟ้าส่วนใหญ่มักจะผลิตที่โรงไฟฟ้าโดยเครื่องกำเนิดไฟฟ้าแบบเครื่องกลไฟฟ้า ซึ่งขับเคลื่อนด้วยเครื่องยนต์ความร้อนที่ใช้การเผาไหม้ทางเคมีหรือปฏิกิริยานิวเคลียร์ฟิชชันเป็นหลัก แต่ยังรวมถึงวิธีการอื่น ๆ เช่น พลังงานจลน์ของน้ำที่ไหลและลม มีเทคโนโลยีอื่น ๆ อีกมากมายที่สามารถใช้ในการผลิตไฟฟ้าได้ เช่น แผงรับพลังงานแสงอาทิตย์ และพลังงานความร้อนใต้พิภพ

## อ้างอิง

## แหล่งข้อมูลอื่น
* 

หมวดหมู่:ไฟฟ้า
หมวดหมู่:รูปแบบของพลังงาน
หมวดหมู่:ปริมาณแม่เหล็กไฟฟ้า
ตำบลดอยลาน

**ดอยลาน** เป็น*[[ตำบล (ประเทศไทย)|ตำบล]]*หนึ่งในอำเภอเมืองเชียงราย จังหวัดเชียงราย ประเทศไทย ในปี พ.ศ. 2548 ตำบลนี้มีประชากรทั้งหมด 10,854 คน ตำบลดอยลานมีจำนวนหมู่บ้านทั้งหมด 20 หมู่บ้าน

ตำบลนี้ตั้งชื่อตามดอยลาน ซึ่งเป็นเขาหินปูนสูง 559 เมตร ที่ตั้งอยู่ในบริเวณแอ่งระหว่างเขาของเทือกเขาผีปันน้ำ

## อ้างอิง

หมวดหมู่:ตำบลในจังหวัดเชียงราย
หมวดหมู่:อำเภอเมืองเชียงราย